Equipatge del FEF 08 e familha

Aquela es una lista dels oficièrs mai importants dins ľunivèrs espandit de Planetes que serviguèron a bòrd de ľochena nau talosiana (rebatejada posteriorament coma **FEF 08**) e lor descendéncia.

## Groka

*Article principal: Groka*
**Groka Birka** es la capitana de ľochena nau de la Flòta Talosiana, e es nimbeana. Ela recruta dos oficièrs de Nimbèa (Biurk e Lemba) e dos oficièrs de Mira (Parth e Mol). Quand sortisson rejonh ľequipatge una femna ďuna raça desconeguda, nomenada Margareeda, qu’a ďabiletats telepaticas e qu’ajuda psicologicament ľequipatge. Mai tard a un filh amb un uman nomenat Diego: Dídac Arguedas. Diego morís.

## Parth

**Parth** a lo reng de comandant e es lo primièr oficièr de ľochena nau de la Flòta Talosiana. Es mirian, e es lo mai escarrabilhat de ľequipatge, en arribant de còps a destacar amb las siás longas convèrsas scientificas.

Coma los autres mirians, respira lo nitrogèn. Sus la siá planeta, Mira, i existís pas la color blava, qu’es tan abondanta sus la Tèrra. La siá pèl es de color verda, aital coma lo sieu pel. Los mirians an lo poder del *rai negre*, un rai que sortís de lors uèlhs que petrifica aquel que siá tirat.

El foguèt present pendent lo primièr contacte entre de mirians e ďumans, mas los umans qu’i trobèron preferiguèron gardar lo secrèt. Parth sortís amb Mol, e se maridan mai endavant.

## Mol

**Mol** a lo reng de tinenta comandanta e Groka la recruta coma la cap de seguretat, e es una dròlla miriana.

Ela foguèt tanben presenta pendent lo primièr contacte entre de mirians e ďumans. Èra una mainada e anava dins un viatge escolar, amb la siá melhora amiga Arial, que foguèt la dròlla miriana que faguèt mai tractes amb un uman nomenat Antoni. Aquel uman e lo sieu pepin los reculhiguèron, e los ajudèron a tornar sus Mira pr’amor que lor nau s’èra espatlada. Decidiguèron après gardar lo secrèt.

Quand passèron unes ans del primièr contacte amb los umans Mol s’enamora de Parth, que ľaviá acompanhat tanben dins lo viatge escolar sus la Tèrra. Dins los primièrs episòdis de SèriaStar4 sortisson amassa, e se maridan mai endavant e an dos filhs: Courier e Tuc.

## Biurk

**Biurk Grog** a lo reng de sostinent e es un dels timonièrs de la nau, e es nimbean coma la majoritat de ľequipatge. Coma totes los nimbeans, es fòrça prim (al contrari dels gobolians) e a de poders telecinetics. A tres dits en luòc de cinc e ďuèlhs daurats. Eles pòdon transmetre de poders a qualques raças, coma ľumana.

A totjorn agut un bon concèpte suls umans, al contrari de la rèsta de talosians. Quand èra pichon viatgèt sus la Tèrra e contactèt un mainat uman de 9 ans nomenat Fèlix Sarracín qu’aviá de problèmas a ľescòla pr’amor qu’un autre mainat ľassetjava. Alara Biurk, amb la siá abiletat de transferéncia de poders, transmetèt los sieus poders de telequinèsi a Fèlix, que los empleguèt per se vengar del barrutlaire. A la fin, espantat e estonat, lo cèrcabregas quitèt ďassetjar Fèlix. Lo mainat gardèt lo secrèt sul sieu amic alienigèna.

Biurk se marida amb Lemba e an un filh: Fèlix, que se sona coma lo mainat que Biurk coneguèt.

## Lemba

**Lemba Pund** a lo reng de sostinenta e es ľautra timonièra de la nau. Es nimbeana e sortís amb Biurk, e se maridan mai endavant e an un filh: Fèlix, que se sona coma lo mainat que Biurk coneguèt.

Se coneis pauc sul passat de Lemba, doncas qu’es una dròlla reservada e calada e en cap ďocasion es vista que revèle lo sieu passat, doncas cal supausar qu’aguèt pas una enfància agradiva. Es la dròlla mai jova de ľequipatge original sens comptar Padok e Margareeda.

## Margareeda

**Margareeda** es ľassistenta e psicològa de ľequipatge de ľochena nau de la Flòta Talosiana (qu’es après renomenada coma FEF 08) e proven ďuna raça desparièra.

Es una mainada qu’escapa de la siá planeta, que ne vòl jamai parlar, e tròba ľochena nau de la Flòta Talosiana. La capitana Groka ľacuèlh e descobrís que Margareeda a de grands poders telepatics. La siá raça es mai que telepatica, es tanben empatica e doncas, malgrat la siá cuerta edat, ela pòt èsser una bona psicològa per la nau, e en mai ďuna ocasion a ajudat ľequipatge dins los moments de depression.

S’enamora de Padok, e quand aquel patís lo Pond Farr, s’aparelha amb el. Es la mai jova de ľequipatge original en comptant aqueles que s’i apondon dins los primièrs episòdis.

## Padok

*Article principal: Padok*
**Padok** es un mainat vulcanian que servís coma sostinent. A 13 ans, mas a ľaspècte ďun uman de 7 ans. Dins lo primièr episòdi, quand van a Vulcan, Padok demanda a la capitana Groka de rejónher la siá nau, e ela accèpta lo jove vulcanian sus ľochena nau de la Flòta Talosiana coma sostinent. El patís lo Pond Farr e Margareeda, qu’èra enamorada de Padok, s’aparelha amb el e començan una relacion.

## Diego

*Article principal: Diego*
**Diego Arguedas** foguèt lo mètge de las naus 04, 05 e 06 amb los mainats qu'èran atrapats dins Tekòda pels bursians. Sul FEF 08 tal coma se vei dins SèriaStar4 es lo mètge de la nau pendent pauc temps. S’enamora de la capitana Groka, e an un filh: Dídac. Diego morís posteriorament.

## Descendéncia

Quand passan fòrça ďans, los protagonistas se maridan de pauc en pauc e an de filhs, e ľequipatge càmbia aital:

* George: filh de Margareeda e Padok. N’es lo descendent mai grand.
* Dídac Arguedas: filh de Diego e Groka. El ne ven lo mètge quand lo sieu paire morís.
* Courier: lo filh mai grand de Parth e Mol.
* Tuc: lo pichon filh de Parth e Mol.
* Fèlix Grog: lo pichon filh de Biurk e Lemba.